b"\n_START_ARTICLE_\nPolisoma\n_START_PARAGRAPH_\nUn polisoma o poliribosoma \xc3\xa9s un conjunt de ribosomes associats a una mol\xc3\xa8cula de ARN per realitzar la traducci\xc3\xb3 simult\xc3\xa0nia d'una mateixa prote\xc3\xafna._NEWLINE_Els ARN missatgers de c\xc3\xa8l\xc2\xb7lules procariotes i eucariotes poden ser tradu\xc3\xafts simult\xc3\xa0niament per molts ribosomes. Una vegada que el ribosoma s'allunya d'un lloc d'iniciaci\xc3\xb3, un altre pot unir-se al ARNm i iniciar la s\xc3\xadntesi d'una nova cadena polipept\xc3\xaddica. Aix\xc3\xad els ARNm s\xc3\xb3n normalment tradu\xc3\xafts per una s\xc3\xa8rie de ribosomes, separats entre ells per aproximadament 100-200 nucle\xc3\xb2tids; els impediments est\xc3\xa9rics impossibiliten que es trobin m\xc3\xa9s a prop. Per tant, malgrat traduir la mateixa seq\xc3\xbc\xc3\xa8ncia, cada ribosoma es troba sintetitzant un punt diferent de la prote\xc3\xafna._NEWLINE_Podem trobar els polisomes en tres estats: lliures, units al citoesquelet o units a una membrana."